આ અંગે અમેરિકા ખાતે તરંગનાં માતા-પિતાને વાત કરતાં તેઓએ જણાવ્યું હતું કે મારા દીકરાની તો અહીં ગર્લ ફ્રેન્ડ છે. ભારતીય છોકરી સારી લાગતી હોવાથી તમારી દીકરી સાથે લગ્ન કરાવ્યાં હતાં. હવે તમારી દીકરીની અમારે જરૂર નથી. સમાધાન કરવું હોય તો સામાન અને દાગીના ભૂલી જાવ. મારા દીકરાને અમેરિકામાં નવો બિઝનેસ સેટઅપ કરવો હોઇ રૂ.૪પ લાખ આપો તો જ હું મારા દીકરા સાથે ડિવોર્સ અપાવી દઇશ. આ તમામ હકીકત સગપણ કરાવનાર જયંતીભાઇ અને વાલજીભાઇને વાત કરતાં તમારો પ્રોબ્લેમ છે તમે સોલ્વ કરો તેમ કહ્યું હતું. જેથી આ રીતે એનઆરઆઇ અને ભણેલા-ગણેલા હોવાનું કહી લગ્ન કર્યા બાદ અમેરિકા નહીં લઇ જઇ તેમજ લગ્નમાં આપેલા દાગીના લઇ લેતાં રાધિકાએ આનંદનગર પોલીસ સ્ટેશનમાં તમામ વિરુદ્ધ ફરિયાદ નોંધાવી છે.